River of No Return

River of No Return (euskaraz Itzulerarik gabeko ibaia) 1954ko Otto Preminger austriar-hungariar-estatubatuar zinema zuzendariak zuzendutako abenturazko western film bat da.Robert Mitchum, Marilyn Monroe, Tommy Rettig eta Rory Calhoun aktoreek antzeztu zuten.

Argumentua 

1875, AEBetako ipar-mendebaldea. Matt Calder (Robert Mitchum) hitz gutxiko alarguna meatzari akanpaleku batera iritsi eta Mark (Tommy Rettig) bederatzi urteko semea jasoko du, gainera bertako taberna bateko Kay (Marilyn Monroe) abeslariari ordurarte semeaz arduratzeagatik eskertuko dio.

Aita-semeak kanpalekutik abiatu eta aitak erosi berri duen eta ibai baten ondoan dagoen baserrirako bide luzeari ekingo diote, baina beren bidaiaren lasaitasuna Kay ederra eta Weston (Tory Calhoun) karta jokalari profesionalaren etorrerak etengo du, azken honek hirukotea amerindiarren erasoaldi batean beren zortera laga eta haien zaldiekin ihes egingo du. Hirukotearen biziraupen irtenbide bakarra txalupa batean ibai oldetsuan Barna ozta-ozta aldegitea izango da, Ibai oldarkorraren urei nola edo hala aurre eginez. Ihesaldian eta bidean topatuko dituzten hainbat oztopoei aurre eginez, Matt eta Kay piskanaka maiteminduz joango dira.

Aktoreak 
 Robert Mitchum: Matt Calder
 Marilyn Monroe: Kay Weston
 Tommy Rettig: Mark Calder
 Rory Calhoun: Harry Weston
 Douglas Spencer: Sam Benson
 Murvyn Vye: Dave Colby

Kanpo estekak 
 IMDBko fitxa irakurgai 

Otto Premingerrek zuzendutako filmak
Ameriketako Estatu Batuetako filmak
Western filmak
1950eko hamarkadako abentura filmak
Ibaietan girotutako filmak
1870eko hamarkadan girotutako filmak
1954ko filmak